Kyrönmaan kihlakunnanvirasto                                       Oikeusministeriö
Syyttäjäosasto                                                                   PL 25
PL 5, 66401 Laihia                                                           00023 Valtioneuvosto
P. 010 362 6020, fax 010 362 6029

Laihia 14.4.2005

Asia: Lausunto syyttäjälaitoksen rakenne-ja resurssityöryhmän välimietinnöstä

Lausuntonamme välimietinnöstä toteamme suraavaa:

1. Syytäjälaitoksen tulevaan rakenteeseen ymmärtääksemme vaikuttaa merkittävästi, miten kihlakunnahallinnon yleensä ja toisaalta käräjäoikeuksien lukumäärän käy. Vähänkin pitemmällä aikavälillä eli 5-10 vuoden kuluessa näissä asioissa tullee tapahtumaan merkittäviä muutoksia. Välimietinnön heikkous onkin yleisellä tasolla se, että oletetaan kumpikin asia annetuksi olettamatta tai esittämättä siihen muutoksia.

2. Tämän vaikeuden voittamiseksi välimietinnössä esitetään, että nykyrakennetta voidaan kehittää ilman säädösmuutoksia. Ymmärtäksemme lain säännösten perustarkoituksen vastaista on ajatella,   että nykyisistä 16 yhteistoiminta-alueesta muodostettaisiin 16 paikallista syyttäjäyksikköä YSL 5 §:n 2 momentin perusteella. Kyllä tällainen menettely ainakin lautamiesjärjellä ajateltuja sotii valtion paikallishallinnon kehittämisen perusteista annetun lain perusajatusta vastaan. Ymmärtääksemme myös esim. Kyrönmaan kihlakunnan syyttäjäosaston syyttäjä pysyy Kyrönmaan syyttäjänä, vaikka kuinka yritettäisiin keplotella kihlakunnan syyttäjäntehtävien hoidolla muualta käsin.

3. Syyttäjälaitoksen perusrakennemalleiksi on esitetty valittavaksi joko syyttäjävirastojen muodostaminen nykyisistä yhteistoiminta-alueista ( 18 syyttäjänvirastoa) tai 31 syyttäjänviraston malli. Ymmärtääksemme kumpikin malli on mahdollinen ja molemmilla on sekä hyvät että huonot puolensa. Jos painotetaan voimavarojen keskittämistä ja etäisyyksille annetaan pienempi painoarvo, on 18 piirin vaihtoehto parempi toimikunnan esittämin perustein. Kokemuksesta voimme sanoa, että jo nykyisellään Etelä-Pohjanmaan yhteistyöalue nykyisistä toimintaa haittaavista esteistä huolimatta on osoittautunut sinänsä selkeäksi kokonaisuudeksi.

4. Kyrönmaan kihlakunanviraston syyttäjäosaston osalta on todettava, että ehdotukseen sisältyy selkeä epäjohdonmukaisuus: 18 viraston mallissa suunta on Seinäjoki ja 31 viraston mallissa Vaasa. Kuitenkin kaikki vähänkin paikallisia oloja tuntevat tietävät, että Kyrönmaan liikenteellinen sijainti, asiointisuunnat ja myös maakuntajako osoittavat Kyrönmaan suunnaksi Vaasan. Vaikka onkin myönnettävä, että kielellisesti ja kulttuurillisesti Kyrönmaan kuuluu Etelä-Pohjanmaahan, eikä syytäjäyhteistoiminta
ole sujunut sinne suuntaan lainkaan huonosti, lienee paikallaaan tulevaisuutta ajatellen kuitenkin painottaa, että myöskin syyttäjäntoimessa Kyrönmaan luontainen yhteistyösuunta on Vaasa.

Kyösti Renko
Kihlakunnansyyttäjä